Diari Oficial de la Generalitat Valenciana


Sumari del DOGV 6227, del 16-03-2010 (2010/2797)

RESOLUCIÓ de 4 de gener de 2010, del director general de Treball, Cooperativisme i Economia Social, per la qual es convoquen per a l'exercici 2010 les ajudes prèvies a la jubilació de treballadores i treballadors residents a la Comunitat Valenciana, regulades per l'Ordre de 27 d'octubre de 2009, i es publica la dotació econòmica que les finança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6227

Data del DOGV
:   16-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2797


Data del document
:   04-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de gener de 2010, del director general de Treball, Cooperativisme i Economia Social, per la qual es convoquen per a l'exercici 2010 les ajudes prèvies a la jubilació de treballadores i treballadors residents a la Comunitat Valenciana, regulades per l'Ordre de 27 d'octubre de 2009, i es publica la dotació econòmica que les finança. [2010/2797]  
L'Ordre de 27 d'octubre de 2009, de la Conselleria d'Economia, Hisenda i Ocupació, establix les bases que regulen les ajudes prèvies a la jubilació de treballadores i treballadors residents a la Comunitat Valenciana (DOCV núm. 6135, de 2 de novembre).  
En virtut de la delegació conferida en el punt primer de la base divuitena de l'ordre mencionada, cal convocar les ajudes per a l'exercici 2010 i publicar la dotació econòmica que les finança, per a la qual cosa, resolc:  
Primer. Convocatòria  
Es convoquen per a l'exercici de 2010 les ajudes prèvies a la jubilació de treballadores i treballadors residents a la Comunitat Valenciana, regulades en l'Ordre de 27 d'octubre de 2009, de la Conselleria d'Economia, Hisenda i Ocupació.  
Segon. Termini de presentació de sol·licituds  
El termini de presentació de sol·licituds acabarà el dia 30 de setembre de 2010.  
Tercer. Dotació econòmica  
Per al present exercici la dotació pressupostària a càrrec de la línia de subvenció T0211.000 del programa pressupostari 315.10, Condicions de Treball, Cooperativisme i Economia Social, és de 3.237.003,23 euros, segons el detall següent:   
- 875.200 euros són fons procedents del Ministeri de Treball i Immigració destinats íntegrament al finançament de les ajudes establides en el títol I.   
- 2.361.803,23 euros són fons propis de la Generalitat resultants de la minoració en 184.996,77 euros per a atendre obligacions degudament contretes en l'exercici de 2009, de la dotació inicialment prevista de 2.546.800 euros.  
Quart. Justificació de les ajudes  
El termini d'acreditació de l'acció subvencionada i la consegüent justificació de la despesa es determinarà en les resolucions de concessió de les ajudes.  
Cinqué. Compatibilitat de les ajudes  
Al tractar-se d'ajudes destinades a la prejubilació de persones físiques -treballadors afectats per expedients de regulació d'ocupació- que no realitzen activitats econòmiques ni professionals, no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 87 del Tractat CE, i per tant no és obligatori notificar-les a la Comissió Europea.  
Contra la present resolució, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposa l'article 46 de la Llei 29/1998, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició en el terme d'un mes des de l'endemà de la publicació segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que s'estime pertinent.   
València, 4 de gener de 2010.- El director general de Treball, Cooperativisme i Economia Social: Román Ceballos Sancho.